проверени конкретни данни относно промишлеността на Съюза. Поради това рентабилността от 7,4 %, постигната през 2008 г., остава представителна за целите на настоящото разследване и съображения 162—165 от регламента за временните мерки се потвърждават.
 (122)
 Един от производителите износители коментира целевата печалба в отговора си на оповестяването на окончателните заключения. Според него 2008 г. не е била представителна година за определянето на целевата печалба, тъй като тази година е последвана от няколко години, през които промишлеността на Съюза е била засегната от различни фактори на причинно-следствената връзка. Тъй като положението през 2008 г. не се е повторило след това, изборът на целева печалба въз основа на тази година се счита за непредставителен и използването ѝ поражда подозрението, че Комисията е отдала вредата, причинена от други фактори, на дъмпинговия внос.
 (123)
 Тъй като 2008 г. е първата година преди икономическата криза, Комисията я счете за представителна, като печалбата през нея може да се счита за реализирана при отсъствието на дъмпингов внос и при отсъствието на други фактори, като например икономическата криза. Използването на такава целева печалба следователно не отдава вредата, причинена от кризата, на дъмпинговия внос, а напротив. Поради това твърдението бе отхвърлено.
 (124)
 Eurofer предостави повече данни в подкрепа на твърдението си, че 2008 г. не е била представителна година, тъй като финансовата криза през последното тримесечие е довела до неточна информация относно рентабилността. Това се отнася до макроикономическите данни за началото на финансовата криза и до данните, изготвени от Германската федерация на производителите на стомана, и до доклад за пресата на гръцки производител. Въпреки това Комисията използва 2008 г. като представителна година в предишни случаи на антидъмпингови процедури, включително относно продукти от студеновалцовани плоски продукти от стомана, които са продукт нагоре по веригата за корозионноустойчивите стомани (7). Позицията на Комисията бе, че въздействието на финансовата криза върху рентабилността би се усетило главно през 2009 г. Макар че би могло да се усети известно въздействие върху рентабилността в края на 2008 г., Комисията прие, че 2008 г. като цяло е представителна.
 (125)
 Няколко производители износители възразиха срещу начина, по който се прилага член 2, параграф 9 от основния регламент при изчислението на вредата, като заявиха, че тази разпоредба попада сред антидъмпинговите разпоредби на основния регламент и не може да бъде използвана по аналогия за изчисляване на вредата. Те изтъкнаха, че цената, която съответно трябва да се използва, следва да се основава на цената, действително фактурирана от свързаните вносители в Съюза на първите независими клиенти в Съюза.
 (126)
 Както е обяснено в съображение 166 от регламента за временните мерки, изчислението на маржа на вредата се основава на цената на вноса на границата на Съюза, приведена към равнище, сравнимо с цената франко завода на промишлеността на Съюза. Ако продажбите се осъществяват чрез свързани вносители, цената на вноса трябва да бъде формирана на базата на цената на препродажбата на първия независим клиент, надлежно коригирана, така че всички разходи за внос, за продажба и общите и административните разходи и печалбата на свързаните вносители да бъдат надлежно изключени, а цената да бъде надеждна. Това е